Heinrich Boie

Heinrich Boie (født 4. mai 1784 i Meldorf i Holstein, død 4. september 1827 i Buitenzorg i Indonesia) var en tysk zoolog.

Boie var sønn av Heinrich Christian Boie og bror til Friedrich Boie, og studerte først rettsvitenskap i Kiel og Göttingen. Etter å ha fulgt forelesninger av Johann Friedrich Blumenbach i Göttingen og Friedrich Tiedemann i Heidelberg ble han interessert i biologi.

I 1821 ble Heinrich Boie Coenraad Jacob Temmincks assistent ved det naturhistoriske museet i Leiden. Etter Heinrich Kuhls død ble det bestemt at Boie skulle reise til Nederlandsk Østindia for å fortsette Kuhls arbeid med å samle inn eksemplarer til museet. Boie reiste til Java i 1825 og døde i Bogor i 1827.

 Referanser 

Kategori:Tyske zoologer
Kategori:Autorer for zoologi
Kategori:Personer fra Meldorf
Kategori:Fødsler i 1784
Kategori:Dødsfall i 1827